କୃଷି ସଭାରେ ଯୁବକଙ୍କୁ ହତ୍ୟା\nନିରାକାରପୁର,୨୦।୧(ଡି.ଏନ୍.ଏ.)- କୃଷି ସଭା ଚାଲିଥିବାବେଳେ ଘଟିଥିଲା ଏକ ଲୋମହର୍ଷଣକାରୀ ଘଟଣା। ସେଠାରେ ଜଣେ ଯୁବକଙ୍କୁ ଛୁରି ଭୁସି ହତ୍ୟା କରାଯିବା ଯୋଗୁ ଆତଙ୍କ ଖେଳିଯାଇଥିଲା। ଖୋର୍ଦ୍ଧା ଜିଲା ନିରାକାରପୁର ଥାନା ରାମେଶ୍ୱର ପଞ୍ଚାୟତ ଅଧୀନ ତାଳପଡ଼ା ଗ୍ରାମର ଗୋଠ ପଡ଼ିଆଠାରେ ଶନିବାର ଘଟିଥିଲା ଏହି ଘଟଣା।\nକୃଷି ସଭାରେ ଯୁବକଙ୍କୁ ହତ୍ୟା\t January 21st, 02:20 AM January 21st, 02:20 AM\nନିରାକାରପୁର,୨୦।୧(ଡି.ଏନ୍.ଏ.)- କୃଷି ସଭା ଚାଲିଥିବାବେଳେ ଘଟିଥିଲା ଏକ ଲୋମହର୍ଷଣକାରୀ ଘଟଣା। ସେଠାରେ ଜଣେ ଯୁବକଙ୍କୁ ଛୁରି ଭୁସି ହତ୍ୟା କରାଯିବା ଯୋଗୁ ଆତଙ୍କ ଖେଳିଯାଇଥିଲା। ଖୋର୍ଦ୍ଧା ଜିଲା ନିରାକାରପୁର ଥାନା ରାମେଶ୍ୱର ପଞ୍ଚାୟତ ଅଧୀନ ତାଳପଡ଼ା ଗ୍ରାମର ଗୋଠ ପଡ଼ିଆଠାରେ ଶନିବାର ଘଟିଥିଲା ଏହି ଘଟଣା। ମୃତ ଯୁବକ ହେଲେ ତାଳପଡ଼ା ତଳସାହିର ଚରଣ ପ୍ରଧାନ (୪୦)। ଚରଣଙ୍କ ଭାଇ ପଙ୍କଜ ପ୍ରଧାନ ଥାନାରେ ଲିଖିତ ଅଭିଯୋଗ କରିଥିବାବେଳେ ପୋଲିସ ଅଭିଯୁକ୍ତ କୃପାସିନ୍ଧୁ ପାଇକରାୟ ଓରଫ ବିକୁଙ୍କୁ ଗିରଫ କରିଛି। ଗୋଠପଡ଼ିଆଠାରେ ବ୍ଲକ କୃଷି ଅଧିକାରୀଙ୍କ ପକ୍ଷରୁ କୃଷକମାନଙ୍କୁ ନେଇ ଏକ କୃଷି ସଚେତନତା ଶିବିର ଆୟୋଜନ କରାଯାଇଥିଲା। ଅପରାହ୍ନ ପ୍ରାୟ ୧ଟା ସମୟରେ ତାଳପଡ଼ା ଉପରସାହିର ବିକୁ ସଭାସ୍ଥଳକୁ ଆସି କେତେଜଣ କୃଷି କର୍ମଚାରୀଙ୍କୁ ସଭା ବନ୍ଦ କରିବାକୁ କହିଥିଲେ। ଏଥିସହ ଗ୍ରାମବାସୀଙ୍କୁ ଗାଳିଗୁଲଜ କରିଥିଲେ। ଏହାକୁ ଚରଣ ଓ ଅନ୍ୟମାନେ ପ୍ରତିବାଦ କରିଥିଲେ। ଫଳରେ ବିକୁ ପକେଟ୍ରେ ରଖିଥିବା ଏକ ଛୁରିରେ ଚରଣଙ୍କ ପେଟକୁ ୩/୪ଥର ଭୁସି ଦେଇ ଘଟଣାସ୍ଥଳରୁ ଚମ୍ପଟ ମାରିଥିଲେ। ଛୁରା ମାଡ଼ରେ ଚରଣ ଗୁରୁତର ହୋଇପଡ଼ିଥିଲେ। ଉପସ୍ଥିତ ଗ୍ରାମବାସୀ ତାଙ୍କୁ ନିରାକାରପୁରର ଏକ ଘରୋଇ ସେବା କେନ୍ଦ୍ରକୁ ନେଇଥିଲେ। ଅବସ୍ଥା ସଙ୍କଟାପନ୍ନ ଥିବାରୁ ଚରଣଙ୍କୁ ଖୋର୍ଦ୍ଧା ମେଡିକାଲକୁ ସ୍ଥାନାନ୍ତର କରାଯାଉଥିଲାବେଳେ ବାଟରେ ତାଙ୍କର ମୃତ୍ୟୁ ଘଟିଥିଲା। ମେଡିକାଲରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ। ନିରାକାରପୁର ପୋଲିସ ଘଟଣାସ୍ଥଳରେ ପହଞ୍ଚତ୍ ଘଟଣାର ଅନୁଧ୍ୟାନ କରିବା ପରେ ଅଭିଯୁକ୍ତଙ୍କୁ ତାଙ୍କ ଘରୁ ଗିରଫ କରିଥିଲା। ପୋଲିସ ଏ ନେଇ ୫/୧୮ନମ୍ବରରେ ଏକ ମାମଲା ରୁଜୁ କରିଛି। ରବିବାର ଅଭିଯୁକ୍ତଙ୍କୁ କୋର୍ଟ ପଠାଯିବ ବୋଲି ନିରାକାରପୁର ଥାନା ତଦନ୍ତକାରୀ ଅଧିକାରୀ ସରୋଜ କୁମାର ଉପାଧ୍ୟାୟ ସୂଚନା ଦେଇଛନ୍ତି।
